Υπότιτλοι *OFFiCiAL *exclusive!
ΧΕΙΜΩΝΙΑΤΙΚΟΣ ΕΡΩΤΑΣ
ΤΑ ΓΛΥΚΑ ΤΟΥ ΜΕΡΦΙ
ΑΠΟ ΤΟ 1948
Τζέικ, επιτέλους.
Αϊλίν, γεια σου. Νόμιζα ότι ήταν ο αδερφός μου.
Πάλι σου φορτώνει όλη τη δουλειά;
Όχι. Ο Τζέικ δεν μπαίνει στην κουζίνα από το λύκειο,
όταν της έβαλε φωτιά φτιάχνοντας καραμέλες.
Προτιμά τους αριθμούς.
Δεν παραβράζονται.
Όχι, αυτό δεν γίνεται.
-Θέλω το συνηθισμένο. -Τρία μαλακά σοκολατάκια μέντας.
Κι ένα με βουτυρόκρεμα, καραμέλα και καρύδα για να δοκιμάσεις.
-Είσαι πολύ γλυκιά. -Θα σου αρέσει.
Και θέλω να παραγγείλω
δύο κουτιά τόφι για τον εγγονό μου.
Εντάξει.
Δύο κουτιά. Έγινε.
Πότε θα γυρίσει η Μέγκαν;
Ήλπιζα για το φεστιβάλ,
αλλά θα σπουδάζει στο Λουξεμβούργο μέχρι το καλοκαίρι.
Μεγάλωσες μια έξυπνη ταξιδιώτισσα.
Δεν το πήρε από μένα. Εγώ είμαι σπιτόγατα.
-Τα λέμε. -Τα σοκολατάκια.
Ευχαριστώ.
-Άργησες. -Συγγνώμη, κυρία.
-Έλα. -Συγγνώμη.
Ξέρω ότι άργησα να σου τα φέρω.
-Μιλούσα στην Οφίλια… -Δεν πειράζει. Ήρθες τώρα.
Έχω πολλά να κάνω απόψε, πριν από το φεστιβάλ.
Είσαι καλά;
Μια χαρά, ναι. Αλλά…
Αλλά τι;
Άκου. Πάμε για φαγητό απόψε;
Να ανησυχήσω;
Όχι, όχι και τόσο.
Αυτό δεν είναι καθησυχαστικό.
Τι λες για τις επτάμισι;
ΤΟ ΕΣΤΙΑΤΟΡΙΟ ΤΟΥ ΑΝΤΑΜ
Κέρι, Τζέικ, γεια σας.
-Γεια. -Πώς είναι;
Νόστιμα, όπως πάντα. Ευχαριστούμε.
-Φοβεροί οι καβουροκεφτέδες. -Σ' ευχαριστώ.
Πρέπει να έρθω να παραγγείλω τα γλυκά μου για το φεστιβάλ.
Θα είναι εκεί η Αλεξάντρα;
Έτσι νομίζω.
Τέλεια.
-Καλή σας όρεξη. -Ευχαριστούμε.
Όχι ότι δεν μου αρέσει να μου κάνει το τραπέζι ο αδερφός μου,
αλλά μπορείς τώρα να μου πεις τι συμβαίνει;
Εντάξει.
Που λες, πρόσφεραν στην Οφίλια τη δουλειά των ονείρων της.
Διδασκαλία Αγγλικής Λογοτεχνίας στο Λονδίνο. Ενθουσιάστηκε.
Χαίρομαι πολύ γι' αυτήν.
Τζέικ, αυτό είναι φανταστικό!
Είσαι πολύ υποστηρικτικός σύζυγος.
Κρίμα που η Οφίλια δεν ήρθε να το γιορτάσουμε.
Και το Λονδίνο δεν απέχει ούτε 30 λεπτά από εδώ.
Όχι το Λονδίνο στο Οχάιο. Το Λονδίνο στην Αγγλία.
Πανεπιστήμιο Σίλτσεστερ.
Δέχτηκε δουλειά στην Αγγλία;
Ένας καθηγητής έφυγε ξαφνικά.
Έτσι, η Οφίλια έφυγε νωρίς το πρωί.
Θα σ' το έλεγε η ίδια, μα δεν πρόλαβε.
Δεν μπορώ…
Και το μαγαζί;
Δεν μπορώ να το μανατζάρω μόνη. Ειδικά τώρα με το φεστιβάλ.
Δεν υπάρχει χρόνος για να τα κάνω όλα μόνη μου.
Αυτό ήθελα να συζητήσουμε.
Σκεφτόμουν μακροπρόθεσμες λύσεις.
Και ίσως η καλύτερη είναι να πουλήσω το μερίδιό μου.
Συγγνώμη, ξέρω πως δεν σ' αρέσουν οι αλλαγές,
και είναι πολλά τα νέα ταυτόχρονα.
Αλλά, για καλή μας τύχη,
ενδιαφέρεται κάποιος που ήδη ξέρουμε.
Ποιος;
Ο Μπρουκς ΜακΛιντ.
Ορίστε;
Είναι οικονομική διάνοια, επιτυχημένος επιχειρηματίας.
Είμαστε τυχεροί που τον ενδιαφέρει το μαγαζί.
Όχι.
-Δεν πρόκειται. -Γιατί;
Γιατί θυμάμαι πώς ήταν στο λύκειο. Γι' αυτό.
Κέρι, αυτό ήταν πολύ παλιά.
Κοίτα, θα είμαι στο Λονδίνο για πέντε χρόνια.
-Και… -Πέντε χρόνια;
Χριστέ μου, Τζέικ. Θα μου λείψεις πολύ.
Έλα μαζί μας. Το θέλουμε πολύ.
Έζησες όλη σου τη ζωή στο Μπέντφορντ. Μπορούμε να πουλήσουμε το μαγαζί.
Κάθε ανάμνηση που έχω από τη μαμά, τον μπαμπά, τη γιαγιά και τον παππού
έχει να κάνει με το μαγαζί.
Η μαμά και η γιαγιά μού έμαθαν να φτιάχνω τα καλούπια.
Ζωγράφισες την πινακίδα με τον μπαμπά.
Είναι η κληρονομιά μας. Είναι η ιστορία μας.
Αυτό είναι το σπίτι μου.
Άκου, ξέρω ότι ο Μπρουκς δεν ήταν ο αγαπημένος σου τότε.
Και λίγα λες.
Αλλά είναι απίστευτα ικανός, έξυπνος και αξιόπιστος.
Οι επιχειρήσεις του διπλασιάζουν ή τριπλασιάζουν τα κέρδη τους.
Θέλω να φτιάξεις ένα ωραίο κομπόδεμα για τη σύνταξή σου.
Δεν το πιστεύω ότι θα το πω αυτό, αλλά…
Εντάξει. Μπορείς να πουλήσεις το μισό μαγαζί στον Μπρουκς ΜακΛιντ.
Δεν θα μετανιώσεις.
ΜΟΝΑΔΑ ΗΛΙΚΙΩΜΕΝΩΝ ΠΑΒΙΛΙΟΝ
-Πώς σου φαίνεται εδώ; -Καλύτερο από το προηγούμενο.
Γιατί δεν κάνεις δουλειές στη Χαβάη ή στη Φλόριντα;
Εκεί να μετακομίσουμε.
Μπρουκς, τι έγινε με τη δουλειά στη Σίλικον Βάλεϊ; Σαχ.
Την απέρριψα.
Ύστερα από όσα έγιναν στη Νέα Υόρκη, σκέφτηκα "Μπα".
Ήθελα πιο ήσυχη ζωή.
Στην κοινότητα των συνταξιούχων στον κόλπο του Σαν Φρανσίσκο, έχουν…
Έχουν θέα στον ωκεανό.
Και κάνουν εκδρομές για σέρφινγκ.
Δεν υπάρχει σύγκριση.
Συγγνώμη, μπαμπά.
Άκου.
Μείνε μαζί μου αν θες. Δεν χρειάζεται να μένεις εδώ.
Έχει το σπίτι σου χλιδάτες υπηρεσίες,
πλουσιοπάροχα γεύματα, καθημερινές δραστηριότητες,
οργανωμένες εκδηλώσεις;
-Καλά λες. Καλύτερα να μετακομίσω εγώ εδώ. -Για να με κομπλάρεις;
Δεν νομίζω.
Αυτό είναι. Σαχ.
Ελπίζω μια μέρα να νοικοκυρευτείς κάπου μόνιμα.
Δεν θα είμαι πάντα εδώ για να σε φροντίζω.
Το δοκίμασα, δεν πέτυχε.
Η Σιέρα δεν ήταν για σένα.
Ας μου το 'λεγες νωρίτερα. Θα με γλίτωνες από πολλά.
Δεν θα άκουγες, είσαι πολύ πεισματάρης.
Μαθαίνεις μόνο παθαίνοντας.
Ευχαριστώ.
Ματ.
Είμαι…
-Ρεβάνς; -Όχι, πρέπει να φύγω.
Πάω να υπογράψω με τον Τζέικ.
Μια άλλη φορά;
Ναι.
Σ' αγαπώ, μπαμπά.
Κι εγώ σ' αγαπώ, γιε μου.
ΧΕΙΜΕΡΙΝΟ ΦΕΣΤΙΒΑΛ
Απίστευτο που ο Τζέικ και η Οφίλια φεύγουν.
Όντως.
Και η χρονική συγκυρία είναι χάλια, λόγω του φεστιβάλ.
Δεν το είπα στη Μέγκαν.
Δεν θέλω να ανησυχεί.
Θέλω να χαρεί το εξάμηνό της στο εξωτερικό.
Είσαι πολύ καλή μαμά.
Ευχαριστώ. Και σ' ευχαριστώ που ήρθες με πλήρες ωράριο.
Θα δουλεύουμε όλο το 24ωρο για να τελειώσουμε.
Θα χαρώ να βοηθήσω.
Μια σημαντική γιορτή με πολλές παραγγελίες.
Και δεν έχουμε ούτε δυο βδομάδες. Ευχαρίστως θα σε πληρώσω διπλά.
Πολύ γενναιόδωρο.
Πότε ξεκινάει ο νέος συνέταιρος;
Υπογράφουν τα χαρτιά τώρα.
-Χαίρομαι που συμφωνήσαμε. -Ανυπομονώ. Είναι και καλή συγκυρία.
Δεν θα σου λείψει η πόλη;
Όχι. Τελείωσα με αυτήν.
Θέλω να αλλάξω σκηνικό.
Ναι.
Θες να πάμε να φάμε, να το γιορτάσουμε;
Ναι. Αλλά πρέπει να επιστρέψω γρήγορα για τους μεταφορείς.
-Θα έρθεις απόψε; -Ναι, φυσικά.
Θυμήθηκα ότι πρέπει να παραγγείλω γλυκά.
-Για σένα ή για τους πελάτες; -Για τους πελάτες, φυσικά.
Εκτός αν πρώτα τα φάω όλα εγώ.
Αυτό συμβαίνει συνήθως.
Σε καταλαβαίνω.
Εκπλήσσομαι που δεν ήρθε ο Μπρουκς.
Τον κάλεσες απόψε;
Όχι, στείλε την αλληλογραφία στη νέα μου διεύθυνση στο Οχάιο.
Ναι. Κι εγώ ελπίζω να πήρα τη σωστή απόφαση.
Εντάξει.
-Γεια. -Γεια.
-Χαίρομαι που ήρθες. -Ευχαριστώ που με κάλεσες.
Σου πήρα κάτι.
Νομίζω ότι θα το εκτιμήσω αφάνταστα.
Λένε ότι πίνουν μόνο τσάι εκεί.
Θυμάσαι την αδερφή μου την Κέρι;
Η νέα σου συνέταιρος.
-Γεια. -Γεια.
Πάει καιρός.
Πράγματι. Χαίρομαι που σε βλέπω, φασόλι.
Να σου πω λίγο;
-Ναι. Βεβαίως. -Συγγνώμη.
Ναι, τα λέμε σε λιγάκι.
Άλλαξα γνώμη για τη συνεργασία.
Μα μόλις μπήκε από την πόρτα.
Με είπε φασόλι!
Αφού απέτυχες με τα ζελεδάκια-φασόλια από καυτερή σος χαλαπένιο.
Ξέρεις ότι ήταν η πειραματική μου φάση.
Ξέρω, έχω ακόμα μια τρύπα στον ουρανίσκο μου.
Αυτός ο τύπος μού έκανε τη ζωή δύσκολη στο λύκειο.
Καλύτερα να πάρω ενυπόθηκο δάνειο και να το κάνω μόνη μου.
Αυτός ο τύπος άφησε τα πάντα για να μας βοηθήσει.
Αν επιμένεις, θα του ζητήσω να ακυρώσει το συμβόλαιο
και θα του επιστρέψω τα λεφτά.
Και το σπιτάκι που σκεφτόσουν να αγοράσεις;
Μην ανησυχείς. Υπάρχουν άλλα σπίτια, τα οποία μπορούμε να νοικιάσουμε.
Κέρι.
Δεν ήθελα να επιβαρυνθείς οικονομικά με δάνειο.
Γι' αυτό νόμιζα ότι ο Μπρουκς ήταν η τέλεια λύση και για τους δυο μας.
Αλλά θα βρούμε κάτι άλλο.
Εντάξει, ίσως υπερβάλλω.
Ίσως είναι από το σοκ που τον ξαναείδα.
Έχεις δίκιο, το λύκειο ήταν πολύ παλιά.
Θα προσπαθήσω.
Αλλά αν δεν πετύχει…
Τότε, να πάρεις το ενυπόθηκο δάνειο και να τον εξαγοράσεις.
Αν δεν πετύχει, θα το κάνω.
-Να χαίρεσαι που φεύγεις μακριά. -Θα με ευχαριστήσεις μια μέρα.
Μην είσαι τόσο σίγουρος.
Έλα τώρα.
Πάμε να απολαύσουμε το υπέροχο αποχαιρετιστήριο πάρτι
που οργάνωσες για μένα.
Ωραία.
Απίστευτο που ο Μπρουκς ΜακΛιντ είναι συνέταιρός μου.
Είχες νέα του Τζέικ;
Ναι. Έφτασε καλά και συνηθίζει το νέο τους σπίτι.
Τους αρέσει το Σίλτσεστερ.
Ωραία.
Από πού ξέρεις τον Μπρουκς;
Από το λύκειο. Με τον Τζέικ με περνούσαν δυο χρόνια.
-Ώστε ήσασταν όλοι φίλοι. -Δεν θα το έλεγα.
Ο Μπρουκς ήταν πάντα στο σπίτι μας, αλλά με πείραζε ανελέητα.
Όλο με ενοχλούσε. Δεν τον άντεχα καθόλου.
-Ήταν νταής; -Όχι, τίποτα τέτοιο.
Ήταν δημοφιλής, αθλητικός, όμορφος. Ξέρεις, τέτοιος τύπος.
Ήμουν η μόνη στο σχολείο που δεν τον προσκυνούσε.
-Γι' αυτό του άρεσες. -Τι;
Όχι.
Αν και υπήρξε μια φορά…
-Τι; -Τίποτα.
Ήταν πολύ καιρό πριν, χωρίς νόημα πια.
Εντάξει.
Ήταν τελειόφοιτος, περίμενε τον Τζέικ στο σπίτι μας.
Τρώγοντας ό,τι φαγητό είχαμε.
Και ανέφερε ότι δεν είχε συνοδό για τον Χορό της Χιονόμπαλας.
Και τι έγινε;
Είπε ότι θα περνούσε καλύτερα μαζί μου
παρά με οποιαδήποτε άλλη.
Εντάξει, ίσως δεν τον αντιπαθούσα όσο νόμιζα τότε.
Νόμιζα ότι εννοούσε αυτό που είπε.
Νόμιζα ότι θα πηγαίναμε μαζί.
Το βράδυ του χορού, δεν εμφανίστηκε ποτέ.
Τελικά πήγε με την Έριν Σμιθ, την αρχηγό των μαζορετών.
Αμάν. Ήξερε ότι νόμιζες πως σε είχε καλέσει;
Μάλλον όχι.
Δεν ξέρω. Τον απέφευγα ύστερα από αυτό.
Και μετά την αποφοίτηση, μετακόμισε.
Λυπάμαι. Θα πληγώθηκε η γλυκιά εφηβική σου καρδούλα.
Ναι, πληγώθηκε τότε.
Τώρα ελπίζω να παραμείνει σιωπηλός συνέταιρος…
Γεια σας!
Ή και όχι.
Γεια!
Καλημέρα.
Εντάξει, έτοιμος να ξεκινήσω.
Ο Τζέικ με έφερνε συνέχεια εδώ.
Είναι το αγαπημένο μου μέρος.
Οι γονείς σου ήταν καλοί μαζί μου.
Τι κάνεις;
Σκέφτηκα να προωθήσω πιο ακριβά προϊόντα
βάζοντάς τα σε περίοπτη θέση.
Δεν θα παραπλανήσω τους πελάτες μου για να πάρουν κάτι που δεν θέλουν.
Νομίζω ότι εννοείς τους πελάτες μας, και ούτε εγώ θα τους παραπλανήσω.
Δεν αγοράζουν κάτι που δεν βλέπουν. Ο μέσος αγοραστής
κάνει τρεις απρόβλεπτες αγορές σε τέσσερις στις δέκα επισκέψεις του.
Αν κατάλαβα καλά, αυξάνεις τις πιθανότητες.
Ακριβώς.
Οπότε, θα μπορούσαμε να μεταφέρουμε το ταμείο εδώ;
-Τι ξέρεις από γλυκά; -Απολύτως τίποτα.
Αν και είναι το αγαπημένο μου φαγητό.
Ήταν κακή ιδέα.
Τι είπες;
Είπα "Έχω μια ιδέα".
Θέλουμε βραβείο λοταρίας για το φεστιβάλ.
Όλοι οι πωλητές δωρίζουν κάτι,
και τα λεφτά πάνε σε σχολικά καλλιτεχνικά προγράμματα.
Θα το φροντίσω εγώ.
Ωραία, ευχαριστώ.
-Γεια σου, νεαρέ. Πώς σε λένε; -Τζέιμς.
Ήρθες μόνος σου εδώ;
Όχι, η μαμά μου ψωνίζει δίπλα.
Πώς να σε βοηθήσω;
Θέλω να πάρω ένα για τη μαμά, ένα για τη γιαγιά κι ένα για τη Λίλι.
Είσαι γλυκός. Η Λίλι είναι αδερφή σου;
Είναι το κορίτσι μου.
Είναι κορίτσι και είναι κολλητή μου.
Εντάξει, έχεις τον κουμπαρά σου.
Δέκα,
είκοσι, τριάντα, σαράντα,
εξήντα;
Ναι.
Έχω αρκετά;
Έχεις το σωστό ποσό.
Ορίστε, φίλε μου.
Κι αυτό είναι ένα δωράκι για σένα.
Τα κρατάς όλα;
Περίμενε, θα σου ανοίξω την πόρτα.
Πήγαινε κατευθείαν στη μαμά σου, εντάξει;
-Ευχαριστώ, γεια. -Γεια σου.
Πολύ γλυκούλης.
Πολύ.
Από περιέργεια, πόσα προϊόντα χαρίζεις κάθε μήνα;
Δεν τα μέτρησα ποτέ.
-Υπάρχει πρόβλημα; -Ελπίζω πως όχι.
Θυμάσαι την Αλεξάντρα από το πάρτι του Τζέικ;
Φυσικά. Γεια σου.
-Πώς είσαι; -Απασχολημένη.
-Ωραία. -Το φεστιβάλ πλησιάζει.
Χαίρομαι που διατηρείται η παράδοση. Έχω ωραίες αναμνήσεις.
Κάθε χρόνο διευρύνεται. Παλιά ήταν δυο ώρες μετά τον μαθητικό χορό.
Τώρα είναι ολοήμερη εκδήλωση για όλη την κοινότητα.
Με συγχωρείτε.
Γεια σου, αγάπη.
Χτυπάει κάρτα για προσωπικές κλήσεις;
Η Αλεξάντρα φροντίζει την πεντάχρονη ανιψιά της,
και μπορεί να τηλεφωνεί όποτε θέλει,
για όση ώρα θέλει, χωρίς να χτυπήσει κάρτα.
Εντάξει, απλώς μαθαίνω τον τρόπο που λειτουργείτε.
Είμαστε οικογενειακή επιχείρηση.
Φερόμαστε σε όλους σαν οικογένεια.
Ωραία. Χαίρομαι που το μαθαίνω.
Είσαι ελεύθερη να πάμε για μεσημεριανό;
Να μιλήσουμε για τη δουλειά;
Δεν μπορώ, έχω δουλειά.
Δείπνο ίσως;
Κάποια στιγμή θα πρέπει να φας.
Εντάξει.
Δείπνο.
-Ένα γρήγορο δείπνο. -Γρήγορο δείπνο.
Θα κάνω κράτηση. Εσύ επιλέγεις. Όπου θες.
-Στου Άνταμ είναι μια χαρά. -Εντάξει.
-Να πούμε στις πέντε; -Μια χαρά.
Εξαιρετικά.
Γεια!
Συγγνώμη που άργησα.
Καθυστέρησα σε μια κλήση για μια άλλη δουλειά.
Ναι, συμβαίνουν αυτά, και δεν είναι πρόβλημα. Αλλά
όποτε είναι να αργήσεις 15 λεπτά, θα εκτιμούσα ένα μήνυμα.
Έχεις δίκιο. Ήταν αγενές που δεν σου έστειλα.
Συγγνώμη.
Ευχαριστώ.
Δεν ξέρω αν θυμάσαι, αυτό ήταν το Μαργκολίτας.
Το ζεύγος Σάντσεζ συνταξιοδοτήθηκε.
Κρίμα. Μου άρεσε το μέρος, είχαν τέλειες πατάτες και σάλσα.
-Ναι, όντως. -Ναι.
Ο Άνταμ το αγόρασε πριν από χρόνια. Είναι ο καλύτερος σεφ της πόλης.
-Συγγνώμη. -Εγώ συγγνώμη.
-Το 'χω. -Συγγνώμη. Ευχαριστώ.
-Εντάξει. -Δεν…
Θα το πιάσω.
Ναι.
-Συγγνώμη. -Εντάξει.
-Έσπασε; -Όχι. Όλα καλά.
-Πάμε; -Ναι.
-Ευχαριστώ. -Είχες δίκιο. Ήταν νόστιμο.
Συνήθως έχω. Δίκιο.
Θα το έχω υπόψη αυτό.
Εντάξει. Έψαξα όλη την ιστορία του μαγαζιού.
Είσαι επιμελής.
Πριν αγοράσω μια επιχείρηση, κάνω έρευνα.
Οι προπαππούδες σου είχαν πολύ εντυπωσιακή ιστορία.
Έφεραν τα μυστικά τους από την Ευρώπη.
Πάρε μια λίστα με πράγματα που πρέπει να σκεφτούμε.
Η επιχείρηση πάει καλά, αλλά μπορούμε να πάμε καλύτερα.
ΣΧΕΔΙΟ ΑΝΑΠΤΥΞΗΣ
"Μετονομασία σε 'Μέρφι και ΜακΛιντ Γλυκά και Δώρα'";
Όχι. Με τίποτα.
Έχεις δίκιο, κακή ιδέα.
Είναι σημαντικό να διατηρηθεί η αρχική επωνυμία και να μην αλλάξει τώρα.
Έχεις δίκιο.
"Δημιουργία εγχειριδίου υπαλλήλων";
Έχουμε μόνο μία υπάλληλο.
Προς το παρόν, αλλά αν επεκταθούμε;
Είναι σημαντικό να έχουμε τα πάντα γραπτά. Για να μην υπάρχουν παρεξηγήσεις.
Σου αρέσουν οι κανόνες, έτσι;
Είμαι επιχειρηματίας. Αυτό ξέρω.
Τα γλυκά. Τα καλά γλυκά δίνουν χαρά στους ανθρώπους.
Αυτή ήταν η αποστολή των προπαππούδων μου.
Και είναι και δική μου.
Αυτό ξέρω εγώ.
Το θαυμάζω. Αλήθεια.
Ο σκοπός μου είναι να αυξήσω τα κέρδη. Είναι για το καλό όλων μας.
Πώς πάμε εδώ;
-Ωραία. -Υπέροχα, ευχαριστώ.
Το κόντρα φιλέτο ανταγωνίζεται τα νεοϋορκέζικα.
Με ευχαριστεί αυτό το κομπλιμέντο.
Χάρηκα. Χαιρετισμούς στην Αλεξάντρα.
Εντάξει.
Λοιπόν, σ' ευχαριστώ για το δείπνο.
Θα ήθελα να μείνω
για να συζητήσουμε στρατηγικές μάρκετινγκ, αλλά με περιμένουν τα καλούπια μου.
Χωρίς αυτά, δεν θα έχουμε επιχείρηση. Θα ζητήσω λογαριασμό.
Όχι, εγώ. Είναι εντάξει.
Ευχαριστώ.
Επιχειρηματική δαπάνη. Εκπίπτει.
Σωστά.
-Γεια. -Καλημέρα.
Νωρίς ήρθες.
Όπως λέει ο Μπεν Φράνκλιν, αν κοιμάσαι και ξυπνάς νωρίς,
γίνεσαι υγιής, πλούσιος και σοφός.
Και τι γίνεται ο καλλιτέχνης που είναι δημιουργικός τη νύχτα;
Σωστό.
Μιλώντας για δημιουργικότητα, δες τη νέα μας ιστοσελίδα.
Τι είχε η παλιά σελίδα;
Τίποτα, απλώς ήθελα να σου δώσω μερικές ιδέες.
-Η φωτό των προπαππούδων μου; -Ορίστε.
Την έβαλα στο ιστορικό.
Άλλαξες το λογότυπο;
Όχι. Είναι απλώς μερικές επιλογές.
Ήθελα να τις δεις μήπως σου αρέσει κάτι.
-Δεν χάνεις χρόνο. -Χάσιμο χρόνου, χάσιμο κέρδους.
-Ο Μπεν Φράνκλιν το είπε κι αυτό; -Όχι, εγώ.
Εγώ πιστεύω στο "Αν δεν χάλασε, μην το φτιάχνεις".
Μια καλή ιστοσελίδα και ισχυρή παρουσία στα σόσιαλ
βοηθούν μια επιχείρηση.
-Πρέπει να επεκταθούμε. -Δεν έχω χρόνο για τέτοια.
Γι' αυτό είμαι εγώ εδώ.
Μάλιστα.
Εντάξει. Κάτι άλλο;
Μπορούμε να προσφέρουμε δωρεάν Wi-Fi
και να ανοίξουμε καφέ για να κάθεται ο κόσμος.
Καλή ιδέα. Και να έχουμε ζεστή σοκολάτα.
Δούλεψα ένα νέο ρόφημα, το "βόμβα ζεστής σοκολάτας".
Δεν ξέρω αν έχουμε χώρο.
Ίσως πρέπει να γκρεμίσουμε τοίχους, να επεκταθούμε. Να μετακομίσουμε;
Όχι, δεν γκρεμίζω τοίχους ούτε μετακομίζω.
Όταν επεκταθούμε, να αναθέσουμε τα γλυκά σε τρίτους.
-Τι; -Είναι η ναυαρχίδα μας.
Αν επενδύσουμε εδώ, θα πάει καλά. Αυτή η γραμματοσειρά με τρελαίνει.
Καλά, δούλεψε τη γραμματοσειρά. Εγώ θα ανοίξω το μαγαζί.
Στέλνεις στη Μέγκαν;
Ναι, την ενημερώνω για όλα.
Ότι ο Μπρουκς θέλει άλλο όνομα,
άλλο λογότυπο και να ρίξει τοίχους.
Θέλει να φτιάχνουν τα γλυκά τρίτοι.
Ναι, είναι πολύ ενθουσιώδης.
Θρασύς και αλαζόνας όπως πάντα.
Είπα στον Τζέικ πως θα δοκιμάσω, αλλά δεν πέτυχε.
Δεν είναι πολύ αργά τώρα;
Αυτό θα το δούμε.
ΤΟ ΕΣΤΙΑΤΟΡΙΟ ΤΟΥ ΑΝΤΑΜ ΔΟΚΙΜΑΣΤΕ ΤΑ ΠΙΑΤΑ ΤΟΥ ΦΕΣΤΙΒΑΛ
Έχεις το 50 τοις εκατό της επιχείρησης;
Ναι.
Για να καταλάβω, θέλεις να εξαγοράσεις τον νέο συνέταιρο.
Αυτό σχεδιάζω.
Τι δίνεις ως εγγύηση για το δάνειο;
Δεν έχω πολλές οικονομίες. Έχω το πατρικό μου.
Έκαναν γονική παροχή πριν πεθάνουν.
Συλλυπητήρια.
-Και το σπίτι έχει εξοφληθεί; -Ναι.
Ενδιαφέρομαι για ένα ενυπόθηκο δάνειο.
Προτείνω ένα τέτοιο δάνειο με το σπίτι σου ως εγγύηση.
Έχεις καλή πιστοληπτική ικανότητα, χωρίς χρέη.
Θα δω τι μπορώ να κάνω, ελπίζω να απαλλαγείς σύντομα.
Λυπάμαι, αλλά ο πρώην σου δεν υπέγραψε παραίτηση.
Να είναι επικυρωμένη για να καθαρίσει ο τίτλος.
Αμάν. Νόμιζα ότι την υπέγραψε.
Αυτό θα πάρει λίγο χρόνο.
Η κόρη μου λέει ότι είναι κάπου στο Μεξικό,
όπου θα δουλεύει για έξι μήνες.
Όχι.
Ξέμεινα με τον αντιπαθητικό και αυταρχικό εγωιστή.
Εντάξει, αυτό είναι.
Καθαρό!
-Κλέβεις; -Χτυπήματα κάνουμε, πώς να κλέψω;
Πού είναι οι σοκολάτες μου; Έχεις ένα από τα καλύτερα ζαχαροπλαστεία.
Συγγνώμη. Ναι, το ξέχασα. Την επόμενη φορά.
-Γιατί; Τι συμβαίνει; Υπάρχει πρόβλημα; -Μπα. Δεν…
Δεν πάει όπως περίμενα.
Λοιπόν, σε αντίθεση με εσένα, οι περισσότεροι αντιστέκονται στην αλλαγή.
Προσπαθώ μόνο να βγάλω μεγαλύτερο κέρδος. Αυτό βοηθάει όλους.
Αλλά ό,τι κι αν προτείνω,
όλα την αναστατώνουν.
Είναι δίλημμα.
Το είδες αυτό;
Καλή βολή.
Η μητέρα σου έλεγε "Υπάρχει καπάκι για κάθε τέντζερη".
Τι σχέση έχει αυτό;
Επίσης έλεγε ότι στην τελική,
οι άνθρωποι έχουν σημασία, όχι τα πράγματα.
Και τι λες εσύ;
Εγώ λέω
ότι ίσως πρέπει να δεις την κατάσταση
από την πλευρά της νέας συνεταίρου σου, όχι από τη δική σου.
Ναι. Από την οπτική της Κέρι.
Ναι, είναι μεγάλη αλλαγή για κάποιον που δεν έκανε ποτέ καμία αλλαγή.
Ναι.
Δεν είναι εύκολο.
Ορίστε, καλή σου μέρα.
Εντάξει.
Συγγνώμη.
-Μην το πεις. -Τι να μην πω;
Ότι ίσως είχες δίκιο για τη μετακίνηση του ταμείου.
Όχι, δεν είπα λέξη.
Δεν χρειαζόταν.
Το βλέπω στο πρόσωπό σου.
Τι να κάνω; Είσαι πολύ παρατηρητική. Σου πήρα κάτι.
Ναι.
-Ορίστε. -Είναι για μένα;
Ναι, είπες ότι χρειάζεται.
-Τι; -Το βραβείο για τη λοταρία.
Βάζο με ζελεδάκια, φασόλι.
Ναι. Τέλεια, το βλέπω.
Εντάξει. Σου αρέσει;
Είναι τέλειο.
Εντάξει. Άκου, πήρα μια βιτρίνα.
Θα ταιριάζει τέλεια. Θέλει συναρμολόγηση.
Ζελεδάκια. Είναι αστείο.
Ναι. Πολύ αστείο.
Θεούλη μου.
Καλύτερα να τον βοηθήσω, πριν διαλύσει όλο το μαγαζί.
Μην του την πεις. Είναι καλοπροαίρετος.
Ασήμαντο.
-Όλα εντάξει; -Ναι. Δεν πειράζει.
Δεν ήξερα ότι εσύ κι ο αδερφός μου επικοινωνούσατε τόσα χρόνια.
Δεν ανέφερε ποτέ τίποτα.
Τον σκεφτόμουν συχνά, αλλά βρεθήκαμε σε μια ιστοσελίδα αποφοίτων.
Εκπλήσσομαι που άφησες τη φοβερή Νέα Υόρκη.
Είχα τους λόγους μου, ξέρεις.
Αν θυμάσαι, ο μπαμπάς μου ήταν στην αεροπορία.
Σωστά, το ήξερα αυτό.
Λόγω αυτού, μετακομίζαμε συνέχεια.
Το συνήθισα. Δεν νομίζω ότι έχω ζήσει κάπου πάνω από δυο χρόνια.
Οπότε, ήρθε η ώρα να κάνω μια αλλαγή.
Αυτό θα ήταν δύσκολο για τις φιλίες ή τις σχέσεις σου.
Ναι, μάλλον.
Αλλά ξέρεις, γίνομαι ανήσυχος.
Νιώθω ανησυχία. Θέλω να πάω παρακάτω, ξέρεις.
Όχι, βασικά, δεν ξέρω.
Δεν μ' αρέσουν και πολύ οι αλλαγές.
Έχω ζήσει στο ίδιο σπίτι, στην ίδια πόλη και είχα την ίδια δουλειά,
εκτός από νταντά, όλη μου τη ζωή.
Και οι σπουδές;
Το πανεπιστήμιο απείχε 50 χιλιόμετρα, οπότε έμενα στο σπίτι.
Σε αντίθεση με την κόρη μου, που έφυγε όσο πιο μακριά γίνεται.
-Πρέπει να σου έχει λείψει. -Πάρα πολύ.
Αλλά ακολουθεί τα όνειρά της, και είμαι πολύ περήφανη.
Αυτό είναι υπέροχο.
Ναι, μου διηγείται τις περιπέτειές της.
Αλλά εμένα μου αρέσει εδώ στο Μπέντφορντ.
-Είμαι ικανοποιημένη. -Ικανοποιημένη ή ευτυχισμένη;
Καλά, το ίδιο δεν είναι;
Δεν θα το έλεγα.
Θέλεις να κάνεις κάτι που δεν υπάρχει εδώ;
Πάντα ήθελα να πάω στην Ευρώπη.
Οι προπαππούδες μου ήταν από ένα μικρό χωριό στο Βέλγιο.
Εκεί έμαθαν τα μυστικά των γλυκών τους.
Πρέπει να πας.
Αγόρασε εισιτήριο.
Κάντε κράτηση και φύγε.
Το παρουσιάζεις εύκολο.
Με τις σπουδές, τη φροντίδα των γονιών μου,
την ανατροφή της Μέγκαν και το μαγαζί, δεν έμενε ποτέ χρόνος.
Αλλά σίγουρα θα τα καταφέρω μια μέρα.
Το ελπίζω.
Καλύτερα να γυρίσω στην κουζίνα.
Ναι, είμαι η θεία της.
Έχει πυρετό;
Όχι; Ωραία. Έρχομαι.
-Όλα καλά; -Ήταν η νοσοκόμα του σχολείου.
Η Πέιτζ δεν νιώθει καλά. Θα την πάω σπίτι.
-Πήγαινε. Περαστικά. -Ευχαριστώ.
Γεια σου.
Αντίο.
-Τι έπαθε; -Πάει να πάρει την ανιψιά της.
Εντάξει.
Άκου.
Πάμε για φαγητό; Κερνάω εγώ.
Θα το ήθελα πολύ, αλλά το φεστιβάλ είναι σε πέντε μέρες.
Αυτό θέλω να συζητήσουμε.
Αλλά αν έχεις δουλειά, θα πάρω σάντουιτς και θα φάμε εδώ.
Ναι, αλλά… Εντάξει.
Θα ήθελα λίγο καθαρό αέρα.
-Δώσε μου 20 λεπτά να τελειώσω αυτά. -Τέλεια.
-Τα λέμε στην πλατεία; -Ναι.
-Βεβαίως. -Τέλεια.
Να πάρω ένα;
Θα καλύψεις προσωπικά το κόστος;
Ξέρεις ότι είμαι φερέγγυος.
Εντάξει.
Απίστευτο.
Ακόμα καλύτερο από ό,τι το θυμόμουν.
Έχω φάει σοκολάτα παντού, δεν συγκρίνεται.
Αυτό σημαίνει πολλά.
-Ευχαριστώ. -Έχουμε πολύ χαμηλές τιμές.
Αρχίσαμε.
-Όχι, υποτιμάς πολύ το προϊόν. -Εκτιμώ το κομπλιμέντο.
Αλλά υπάρχουν άνθρωποι που δουλεύουν σκληρά για να ζήσουν,
και δεν θέλω να κάνουν οικονομίες για μια σοκολάτα.
Εντάξει. Κατάλαβα.
-Τα λέμε στην πλατεία. -Ναι.
Υπέροχο!
Μπρουκς.
Γεια.
Έριν Σμιθ.
Πηγαίναμε μαζί στο λύκειο.
Ναι. Γεια. Χαίρομαι που σε βλέπω.
Λοιπόν, τι κάνεις;
Πού μένεις; Η δουλειά σου; Πες μου τα όλα.
Οι γονείς μου έχουν ακόμα σπίτι εδώ. Έχω γραφείο στο Σινσινάτι.
Ασχολούμαι με την εξεύρεση στελεχών.
Εντυπωσιακό.
Η καριέρα σου είναι εντυπωσιακή. Την παρακολουθώ χρόνια.
Ήμουν πολύ τυχερός.
Με εξέπληξε το ζαχαροπλαστείο. Ήταν μεγάλη απόκλιση από τα συνήθη.
Ναι, αλλά χαίρομαι που γύρισα εδώ.
-Γεια. -Γεια.
Μη σας διακόψω, τα λέμε αργότερα.
Θυμάσαι την Έριν Σμιθ; Διατηρείς το επίθετό σου;
Ναι. Δεν παντρεύτηκα ποτέ.
Ναι, σε θυμάμαι. Έριν, πώς είσαι;
Καλά, ευχαριστώ.
Η Κέρι, η μικρή αδερφή του Τζέικ και νέα μου συνέταιρος.
Ο Τζέικ, τον λάτρευα. Ήταν ο καλύτερος.
Ακόμα είναι.
-Θα του πω χαιρετίσματα. -Παρακαλώ.
Πρέπει να έρθεις στο μαγαζί.
Φτιάχνει υπέροχες σοκολάτες και γλυκά.
Ακούγεται ωραίο, αλλά δεν τρώω ζάχαρη.
Δεν θέλω να σας καθυστερήσω από τη δουλειά,
οπότε εμείς θα τα πούμε αργότερα.
-Θα το ήθελα πολύ. Τέλεια. -Εντάξει.
Ιταλικό ή γαλοπούλα;
Ιταλικό.
-Έλα. -Σ' ευχαριστώ.
Κοιτάζω τα οικονομικά της τελευταίας πενταετίας.
Νομίζω ότι με λίγες αλλαγές…
θα διπλασιάσουμε τα κέρδη.
Αυτή είναι η αξία των προϊόντων που δόθηκαν πέρυσι δωρεάν.
Τι; Νόμιζα ότι η φιλανθρωπία εκπίπτει.
Η φιλανθρωπία είναι υπέροχη,
αλλά το νούμερο είναι υπερβολικό.
Υπάρχουν πολλοί που το αξίζουν.
Υπάρχουν διασώστες, δάσκαλοι, οι ηλικιωμένοι στο χωριό.
Η καρδιά σου ματώνει, Κέρι Μέρφι.
Ναι, και βγάζει σοκολάτα. Δεν γίνονται όλα για το κέρδος.
Όταν διευθύνεις επιχείρηση και δεν θες να έχεις ζημίες, ισχύει.
Αν νοιάζεσαι μόνο γι' αυτό, γιατί μπήκες σε οικογενειακή επιχείρηση;
Δεν είμαστε εταιρεία του Fortune 500.
Όχι, βλέπω μεγάλες δυνατότητες.
Γιατί εξαγόρασες τον Τζέικ;
Λατρεύω το Γουίλι Γουόνκα. Πάντα ήθελα ένα ζαχαροπλαστείο.
Συγγνώμη που δεν έχουμε ποτάμι σοκολάτας να πέσεις.
Ή Ούμπα Λούμπα. Θα ήταν τέλειο.
Θα σε βοηθούσε. Είναι σημαντικό.
-Να έχεις και προσωπική ζωή. -Για τα κέρδη.
Ναι. Αν είσαι εξαντλημένη και καμένη, δεν με βοηθάς.
Όχι, αλλά σοβαρά.
Δουλεύεις συνέχεια στο μαγαζί. Χρειάζεσαι διάλειμμα.
Γιατί δεν πας διακοπές ή εκδρομές;
Έχω καιρό να πάρω άδεια.
Δεν πήγα ούτε ταξίδι του μέλιτος.
Ελεύθερος χρόνος. Δεν θα ήξερα τι να κάνω.
Να πας στην Ευρώπη;
Μόνη; Όχι.
Πόσο καιρό έχεις χωρίσει;
Συγγνώμη, είναι προσωπικό.
Δεν πειράζει. Παντρεύτηκα σχετικά νέα, κι ο γάμος κράτησε κάπου τέσσερα χρόνια.
Σκέφτηκα αφελώς ότι η αγάπη θα εκμηδένιζε τις διαφορές μας.
Αλλά είναι καλός μπαμπάς, κι αυτό μόνο μετράει.
Κι εσύ;
Δεν παντρεύτηκα, δεν έχω παιδιά.
Για τα παιδιά των φίλων μου, είμαι ο διασκεδαστικός θείος Μπρουκς.
Είχα ψηφιστεί "ψυχή του πάρτι".
Το θυμάσαι;
Σωστά.
Ώστε γι' αυτό ήθελες να αγοράσεις το ζαχαροπλαστείο.
Για να κρατήσεις τον τίτλο.
Φυσικά. Με καταλαβαίνεις απόλυτα.
Πώς είναι η Πέιτζ;
Ένας κοιλόπονος ήταν, συνήλθε τελείως.
-Ωραία, χαίρομαι. -Έχεις νέα της Μέγκαν; Πώς είναι;
Περνάει τέλεια πηγαίνοντας σε άλλη χώρα κάθε σαββατοκύριακο.
-Θες λίγη ζεστή σοκολάτα; -Είμαι εντάξει, ευχαριστώ.
Βρήκα αυτό το πρωί.
Πεθαίνω να σου το δείξω. Περίμενε.
-Κοίτα. -Μοιάζει με επετηρίδα.
-Ναι. -Για να δούμε.
Κοίτα.
Εδώ είμαι εγώ.
Εδώ, στη δευτέρα.
Είσαι αξιολάτρευτη.
Θεέ μου, πώς περνάνε τα χρόνια!
Να δω αν θα βρω τον αδερφό μου.
-Ορίστε. -Για δες τον Τζέικ.
Ποια ήταν η ατάκα του;
"Η ζωή είναι σαν κουτί σοκολατάκια.
Δέχεσαι ό,τι σου τύχει αγόγγυστα".
Ταιριαστό.
Να κι ο Μπρουκς.
Ήταν όμορφος.
Είχε μεγάλη αυτοπεποίθηση από τότε.
Αυτοπεποίθηση, αλαζονεία, πες το όπως θες.
"Η ζωή ανήκει στους ζωντανούς και πρέπει να είναι προετοιμασμένοι για αλλαγές".
Πολύ σοφή ατάκα για έναν έφηβο.
Και το αντίθετο της δικής σου άποψης για την αλλαγή.
Ναι. Μάλλον είναι αλήθεια.
-Ευχαριστώ. -Φόρμα παραγγελίας.
Φόρμα παραγγελίας;
Φόρμα παραγγελίας. Και μία…
-Άνταμ. Φόρμα παραγγελίας; -Ευχαριστώ.
-Έχεις στιλό; -Ναι.
Ευχαριστώ.
-Τι προτείνεις; -Όλα εδώ είναι υπέροχα.
Αυτό είναι το θέμα.
Μάλλον, ποιο είναι το αγαπημένο σου;
Μπάρα μέντας.
Μπάρα μέντας, λοιπόν.
Χαμός γίνεται.
Θα είναι έτσι μέχρι το φεστιβάλ.
Ήθελα να ρωτήσω αν μπορώ…
Θα σε βρω αργότερα.
-Ναι, σε παρακαλώ. -Ναι.
Θα φέρω κι άλλες φόρμες. Γεια.
Ευχαριστώ.
Γεια. Θέλω τρία μαλακά σοκολατάκια μέντας
και τρία από τα καινούργια με βουτυρόκρεμα, καρύδα και καραμέλα.
Τρία…
Και ένα ακόμα.
Ορίστε.
Εντάξει.
Η Κέρι μού δίνει πάντα δείγμα.
-Μην το πεις πουθενά. -Θα είναι το μυστικό μας.
Χρειάζεσαι ένα γλυκό άτομο στη ζωή σου.
Έχω τον μπαμπά μου. Αλλά δεν είναι γλυκός.
Μάλλον δύστροπο θα τον έλεγα.
Κράτα τα μάτια σου ανοιχτά.
Ποτέ δεν ξέρεις.
Ευχαριστώ.
Θεέ μου, δεν έκανες πλάκα.
Έχει απίστευτη δουλειά. Σκέτο τρελοκομείο.
-Δεν έχει βουτυρόκρεμα βανίλια. -Έχει. Έφτιαξα το πρωί.
Πάω να φέρω.
-Είσαι απίστευτη. -Τώρα το κατάλαβες;
-Οι έφηβοι δεν έχουν σοφία. -Ποια είναι η δικαιολογία σου τώρα;
Είναι απίστευτα νόστιμα αυτά.
Κάποια μέρα πρέπει να μου μάθεις τα μαγικά σου μυστικά.
Θα φτιάξω νιφάδες σοκολάτας απόψε, μπορείς να μείνεις και να βοηθήσεις.
-Αλήθεια; -Φυσικά.
-Δεν θα είμαι εμπόδιο; -Τότε, θα σε διώξω.
Το πιστεύω.
Θα το ήθελα. Θα φέρω καφέ.
Κάν' το ζεστό μηλίτη.
Μάλιστα, φασόλι.
Ευχαριστώ.
Μη με κοιτάς έτσι.
Γεια, Έριν, πώς είσαι;
Δεν θα μαντέψεις με ποιον μιλούσα.
Μια εταιρεία στο παγκόσμιο τοπ τεν, και ψάχνει για νέο διευθυντή.
-Σε σκέφτηκα αμέσως. -Παγκόσμιο τοπ τεν. Είναι απίστευτο.
Τέτοιες θέσεις σπάνια ανοίγουν.
Είναι περιζήτητες και υψηλού κύρους.
Για να μην αναφέρω μπόνους και παροχές.
Τα κεντρικά τους είναι στην Καλιφόρνια,
αλλά δέχονται να δουλεύεις στο Σινσινάτι.
Τους είπα για σένα. Ενθουσιάστηκαν.
Θέλουν να σε γνωρίσουν.
Ξέρω ότι είναι μια μοναδική προσφορά και με κολακεύεις, αλλά…
Άκου, μην αποφασίσεις τώρα.
Πάρε λίγο χρόνο. Εντάξει;
Εντάξει.
Άκου, έχω άλλο τηλεφώνημα, θα σου πω τις λεπτομέρειες αργότερα.
Τι θα έλεγες για βραδινό αργά;
-Εντάξει, αλλά… -Τέλεια, ανυπομονώ.
Εντάξει. Έτοιμος για το πρώτο μου μάθημα.
Εντάξει.
Αυτό είναι κακάο από τη Νότια Αμερική.
Ναι.
Η οικογένειά μας δουλεύει με την ίδια φάρμα εδώ και γενιές.
Δεν είναι σαν κόκκος καφέ, αλλά με λίγη αλχημεία, θα γίνει…
Ρευστός χρυσός.
Ναι.
Υπάρχει λόγος που λένε τη σοκολάτα τροφή των θεών.
Διάλεξε ένα καλούπι.
Εντάξει. Οποιοδήποτε;
Οποιοδήποτε.
-Θέλω αυτό, χειμερινές τουλίπες. -Είσαι ρομαντικός. Ποιος να το ήξερε;
Ο κόσμος αρχίζει να το υποψιάζεται.
Να η σοκολάτα σου, είναι στη σωστή θερμοκρασία.
-Εντάξει. -Είναι απλό.
Θα τη βάλεις στο καλούπι.
Είσαι καλλιτέχνιδα, και η σοκολάτα είναι το μέσο σου.
Νομίζω ότι είναι ένας καλός συνδυασμός τέχνης και επιστήμης.
Εγώ δεν κάνω τίποτα δημιουργικό στη δουλειά μου.
Όλο κιτάπια κι αριθμοί.
Έχει πλάκα.
Αυτό; Περίμενε να φτιάξουμε μαξιλάρια από καραμέλα μπάτερσκοτς.
Σκέφτηκες ποτέ να διδάξεις;
Βασικά, θα ήθελα να διδάξω ένα μάθημα.
Ο Τζέικ κι εγώ το συζητήσαμε, και δεν οργανώσαμε τίποτα.
Αλήθεια;
Θα χαρώ να το οργανώσω, αν θες.
-Αλήθεια; -Φυσικά.
Ευχαριστώ.
Δεν πειράζει. Απλώς θα κάνουμε αυτό.
Αρκεί να το γείρεις,
και θα γεμίσει όλα τα καλούπια.
Γεια.
Έριν! Γεια, πώς είσαι;
-Γεια. -Έλα μέσα.
Ευχαριστώ.
Δεν μου έστειλες μήνυμα τι ώρα ήθελες να πάμε για φαγητό.
Συγγνώμη, το κινητό μου ήταν κλειστό. Κάναμε…
Η Κέρι μού δείχνει πώς να φτιάχνω καλούπια σοκολάτας.
Είναι χρήσιμο για έναν ιδιοκτήτη ζαχαροπλαστείου.
Φυσικά.
Ποιος να περίμενε ότι θα γινόσουν ο Γουίλι Γουόνκα;
-Αυτό ακριβώς λέγαμε κι εμείς. -Ναι.
Πρέπει να πηγαίνετε.
-Όχι, το μάθημα. -Όχι, δεν πειράζει.
Θα το κάνουμε άλλη φορά. Καλά να περάσετε.
-Μα… -Έλα. Δεν την πειράζει.
Εντάξει, πάω να πάρω το παλτό μου.
Θέλεις κάτι; Όχι, δεν τρως ζάχαρη.
Μάλιστα.
Τι σκεφτόμουν;
Σχεδόν τον πέταξα έξω από την πόρτα.
Φαίνεται ότι κάποιος κόλλησε αισθήματα.
Τι είναι αυτό; Όπως κολλάς ίωση;
Κορίτσι μου, θα πει ότι σου αρέσει.
Όχι.
Όχι. Δηλαδή,
παραδέχομαι ότι συνεργαζόμαστε καλύτερα από ό,τι περίμενα, αλλά όχι.
Δεν χρειάζομαι ερωτικές σχέσεις για να περιπλέξω τη ζωή μου.
-Μ' αρέσει η ζωή μου όπως είναι. -Η αλλαγή δεν είναι πάντα κάτι κακό.
Όπως είπες, η νέα συνεργασία πέτυχε.
Ίσως πετύχει και μια νέα σχέση.
Ακόμα κι αν…
Όχι.
Πάντως, βγαίνει με την Έριν.
Τη μαζορέτα που πήγε στον χορό.
Πλάκα κάνεις;
Δεν πειράζει. Αν είναι χαρούμενος, είμαι κι εγώ.
Βλέπω πώς κοιτάζεστε. Εγώ δεν θα τον απέκλεια.
Αλεξάντρα!
Ξέχασες το κασκόλ σου. Δεν θέλω να κρυώσεις.
Πολύ ευγενικό εκ μέρους σου. Ευχαριστώ.
Παρακαλώ.
Φαίνεται ότι κάποιος άλλος κόλλησε αισθήματα.
Απλώς είναι φιλικός.
Είναι πολύ ευσυνείδητος εστιάτορας.
Δεν είμαι τόσο σίγουρη.
Αν άφηνα εγώ το κασκόλ μου, θα κατέληγε στα χαμένα.
Έλα τώρα.
Έχουμε δυο μέρες ακόμα και πολλά να κάνουμε.
Καλημέρα.
Θα τελειώσω τα καραμελωμένα φιστίκια.
Πώς ήταν το ραντεβού;
Δεν ήταν ραντεβού. Δυο φίλοι πήγαν για πίτσα και είπαν τα νέα τους.
Η Έριν ψάχνει για στελέχη.
Θέλω να πιστεύω ότι άφησα πίσω αυτόν τον κόσμο.
Μάλιστα. Μπράβο της και μπράβο σου.
Ναι.
Είναι καλός άνθρωπος και καλή φίλη.
Όχι αυτό που ψάχνω.
Τι ψάχνεις;
Περίεργο, το σκεφτόμουν τις προάλλες.
Νομίζω…
Σκεφτόμουν κάτι σαν κολλητή.
Κάποια που να με προκαλεί, αλλά και να με στηρίζει.
Που να είναι ειλικρινής και να νοιάζεται για μένα.
Συμφωνώ.
Είναι το λιγότερο που σου αξίζει.
Εντάξει.
Τι…
Τι εννοείς;
Απλώς λέω ότι σου αξίζει κάποια
που βλέπει ότι κάτω από το συχνά αυταρχικό,
δεσποτικό και ενίοτε κοινωνικά αναίσθητο
στιλάκι του επιτυχημένου υπάρχει…
ένας πολύ καλός άνθρωπος.
Ευχαριστώ.
Ευγενικό, ευχαριστώ.
Παρακαλώ.
Καλωσορίσατε στου Μέρφι.
-Γεια! -Τι να σας φέρω;
Πάω στη μονάδα ηλικιωμένων.
-Θες βοήθεια; -Όχι.
Μάλλον δεν θα αργήσω.
Επίσης, ο Μπρουκς θα έρθει μετά το μεσημέρι.
Καλό ακούγεται. Τα αναλαμβάνω όλα.
Το βλέπω, είναι καταπληκτικό.
-Ευχαριστώ. -Έχεις πολύ ταλέντο.
Τα λέμε μετά.
ΜΟΝΑΔΑ ΗΛΙΚΙΩΜΕΝΩΝ ΠΑΒΙΛΙΟΝ
Αυτό θα είναι ωραίο στην πόρτα σου.
Μέχρι την επόμενη άνοιξη.
Είναι για τη νέα μου φίλη, την Αϊλίν.
Εντάξει.
Αύριο είναι το φεστιβάλ;
Ναι, αύριο.
Τώρα που το θυμήθηκα.
Σου έφερα τα αγαπημένα σου γλυκά.
-Ρόκι ρόουντ φατζ; -Τι;
Από πότε είναι το αγαπημένο σου; Έφερα τόφι.
Απλώς σε τεστάρω. Το τόφι είναι το αγαπημένο μου. Έλα.
Ναι.
Πώς πάει με τη νέα συνέταιρό σου;
Τέλεια. Είναι μαχητική.
Βλέπει σαν μαμά αρκούδα το μαγαζί της.
Και τα λέει σταράτα.
Αλλά έχει πάθος και με την τέχνη της.
Κι όταν ρίχνει τις άμυνές της, γίνεται γλυκιά.
Λογοπαίγνιο.
Αλλά έχει πλάκα. Είναι αστεία.
Ακούγεται σαν το τέλειο ταίρι.
Δεν είναι αυτό, μπαμπά.
Επειδή κάηκες μια φορά, δεν σημαίνει ότι πρέπει να τα παρατήσεις.
Μπαμπά, είμαστε συνέταιροι μόνο.
Κοίτα. Μου φαίνεται, γιε μου,
ότι αν μοιράζεσαι τις ίδιες αξίες, στόχους και προοπτικές
και ξέρεις να συμβιβάζεσαι,
έχεις τα περισσότερα συστατικά για μια επιτυχημένη σχέση.
Μια μεγάλη προσφορά,
από αυτές που δεν αρνείσαι, ήρθε στον δρόμο μου.
Και;
Λοιπόν, το σκέφτομαι. Τους είπα ότι χρειάζομαι λίγο χρόνο.
Δεν λέω, είναι δελεαστική.
Αλλά δεν μου λείπει αυτός ο κόσμος με τους καρχαρίες και τα πιράνχα.
Και δεσμεύτηκα με τον Τζέικ και την Κέρι.
Το μόνο σημαντικό ερώτημα είναι, είσαι ευτυχισμένος εδώ;
Ναι, είμαι.
Μόνο αυτό μετράει.
ΜΟΝΑΔΑ ΗΛΙΚΙΩΜΕΝΩΝ ΠΑΒΙΛΙΟΝ
Μπρουκς;
Κέρι, γεια. Τι κάνεις εδώ;
Εσύ τι κάνεις εδώ;
Από δω ο μπαμπάς μου ο Τζόελ.
Με φωνάζουν Πάπα Τζόελ.
Χαίρω πολύ, Πάπα Τζόελ. Από σένα πήρε τα λαμπερά μάτια ο Μπρουκς.
Και την αδυναμία στα γλυκά.
Κι εγώ χαίρομαι που σε γνωρίζω. Έχω ακούσει πολλά για σένα.
Όχι, αν τα έχεις ακούσει από αυτόν, μάλλον δεν είναι αλήθεια.
Τη συμπάθησα.
-Δεν το λέει αυτό για πολλούς. -Τιμή μου.
Τι κάνεις εδώ; Κάνεις παραδόσεις για το φεστιβάλ;
Ξέρεις, εσύ θα το θεωρούσες αυτό
μια φιλανθρωπική δωρεά που εκπίπτει από τον φόρο, αλλά
εμένα μ' αρέσει να το λέω
"Μην επισκέπτεσαι φίλους με άδεια χέρια".
Μάρθα!
Πανέμορφο στεφάνι.
Έχω τα αγαπημένα σου, θα ξετρελαθείς.
Λοιπόν…
Η κατασκευή αυτών των στεφανιών με έχει εξαντλήσει.
Θα πάρω έναν υπνάκο.
Ναι, είναι πολύ κουραστικό.
Και νομίζω
ότι εσύ πρέπει να πας εκεί
και να βοηθήσεις την όμορφη συνέταιρό σου.
Πολύ διακριτικό.
Τα λέμε αργότερα.
Καλή απόλαυση, παιδιά.
-Γεια. -Γεια.
Θες βοήθεια;
Βεβαίως. Θα δώσεις αυτό στον Τζακ; Είναι εκεί πέρα.
Έχει αλλεργίες, γι' αυτό του φτιάχνω ξεχωριστά.
Τι;
Τίποτα, απλώς συνεχίζεις να με εκπλήσσεις.
Μπορώ να πω το ίδιο για σένα.
Ευχαριστώ που βοηθάς.
Και που δεν μου έκανες κήρυγμα για τα δωρεάν προϊόντα.
Δεν θα το έκανα ποτέ.
Κοίτα πόσο χαίρονται όλοι.
Εντάξει. Ποιος είσαι και τι έκανες στον συνέταιρό μου;
Είναι αλήθεια. Όλη μου τη ζωή είχα εμμονή με το κέρδος.
Αλλά τώρα καταλαβαίνω ότι… Δεν ξέρω. Ότι η ζωή δεν είναι μόνο αυτό.
Υποθέτω ότι χωρίς κέρδος,
δεν θα υπήρχε προϊόν για να χαρίσουμε.
Εννοείς ότι είμαστε καλή ομάδα;
Ναι.
Άκου, όταν τελειώσεις, θέλω να σου δείξω κάτι.
-Εντάξει; -Εντάξει.
-Βρήκα αυτό το μέρος με τον μπαμπά μου. -Πολύ ωραίο.
Γιατί ο μπαμπάς σου ζει εδώ και όχι μαζί σου;
-Ή γίνομαι αδιάκριτη; -Όχι, καθόλου.
Δεν του αρέσει η μαγειρική μου.
Είναι πολύ ανεξάρτητος και έχει ενεργή κοινωνική ζωή.
Ζούσε χρόνια σε στρατιωτική βάση με πολλούς ανθρώπους.
Λογικό ακούγεται.
Σίγουρα θα έχει πέραση στις κυρίες.
Έχει φίλες, αλλά λέει ότι η μαμά μου ήταν η αγάπη της ζωής του,
η αδελφή ψυχή του, η μόνη που έχει στην καρδιά του.
-Είναι υπέροχο. -Ναι.
Πάντα ήθελα να είμαι κι εγώ τόσο αφοσιωμένος σε κάποια, αλλά…
Δεν μένεις ποτέ σε ένα μέρος αρκετά;
Εντάξει, το δέχομαι.
Απάντησα στις ερωτήσεις σου.
Έλα εδώ, έχω κι εγώ κάποιες…
Γιατί με απέφευγες τόσο στο λύκειο;
Δεν σε απέφευγα.
Εντάξει.
Θα ακουστεί πολύ παιδιάστικο τώρα, αλλά
με πείραζες όλη την ώρα, αλύπητα.
Φυσικά. Ήσουν η χαριτωμένη, απαγορευμένη αδερφούλα του κολλητού μου.
Φυσικά και σε πείραζα. Αυτός ήταν ο ρόλος μου.
Ήσουν επίσης πολύ αλαζόνας.
Εντάξει.
Ναι.
Το δέχομαι.
Ήμουν το καινούργιο παιδί στο σχολείο κάθε δυο χρόνια από τα πέντε μου.
Έμαθα να επιβάλλομαι.
Για να μη με φάνε ζωντανό.
Τα παιδιά είναι κακά, ειδικά στο λύκειο.
Δηλαδή ήταν προσωπείο, έτσι;
Και λίγα λες.
Άκου, σου ζητώ συγγνώμη.
Δεν σε πείραζα επίτηδες.
Δεν το έκανα με κακία.
Συγγνώμη.
Και θέλω να σε ρωτήσω αν έκανα τίποτα άλλο εκείνη την εποχή.
Θα ζητήσω συγγνώμη και γι' αυτό.
Καλά.
Όταν ήμουν στη δευτέρα κι εσύ τελειόφοιτος…
είχα την εντύπωση ότι με κάλεσες στον Χορό της Χιονονιφάδας.
Τι;
Αγόρασα φόρεμα, χτενίστηκα, έβαλα μέικαπ και…
περίμενα όλο το βράδυ.
Δεν εμφανίστηκες.
Λυπάμαι πολύ, Κέρι. Δεν ήξερα ότι σου έδωσα τέτοια εντύπωση.
-Αν το ήξερα, δεν θα είχα ποτέ… -Το ξέρω.
Συγγνώμη, φασόλι.
Αυτό είναι το άλλο. Απεχθανόμουν το παρατσούκλι.
Εξαιτίας σου, στο λύκειο
με φώναζαν με κάθε δυνατή παραλλαγή.
Βρομοφασόλι, αυταρχικό φασόλι, ζελεδάκι.
Η λίστα ήταν ατέλειωτη.
Συγγνώμη.
Άκου, θα ήθελα να με συγχωρήσεις.
Και να σε ρωτήσω αν αυτό θα μπορούσε να είναι μια νέα αρχή για μας.
Τι λες;
Εντάξει.
Νέα αρχή.
Δεν μου είπες ποτέ γιατί γύρισες.
Εδώ; Απλώς… Ναι, έχω ωραίες αναμνήσεις από το Μπέντφορντ.
Και ήθελα να φύγω. Ο Τζέικ με πήρε την κατάλληλη στιγμή.
Και επίσης…
Τι;
Τίποτα.
Δεν πειράζει.
Πάμε. Έχουμε πολλά πριν από τη μεγάλη μέρα αύριο.
Εντάξει, πάμε.
-Εντάξει. -Νέα αρχή.
Ναι. Νέα αρχή.
Θυμάμαι όταν εσύ και ο Τζέικ σχεδιάσατε τη φάρσα
και βάλατε αεροπλάστ στους διαδρόμους.
Δεν θα ομολογήσω.
Αν και θα πω ότι όποιος το σκέφτηκε ήταν πολύ ιδιοφυής.
Πλάκα είχε.
Θυμάμαι επίσης ένα γλυκό δώρο
σε όλους τους τελειόφοιτους, ένα ατομικό κουτί γλυκά.
Εσύ δεν θα έπαιρνες. Οι γονείς μου με ανάγκασαν.
Είναι ντροπιαστικό, δεν έχω…
Δεν ξέρω πώς πίνεται η βόμβα σοκολάτας.
Θα σου δείξω.
Παίρνεις αυτό, το βάζεις εδώ μέσα
και προσθέτεις ζεστό γάλα.
Δες αυτό.
-Εκρήγνυται και βγαίνουν τα μαρσμέλοου. -Τέλειο!
Δοκίμασέ το.
Ευχαριστώ.
Είναι εκπληκτικό.
-Έφτιαξες όλα αυτά; Απίστευτο. -Δεν είναι δύσκολο. Θα σου μάθω.
Αυτό είναι το τελευταίο.
Είμαστε έτοιμοι για αύριο.
Εντάξει, εγώ έχω να κάνω λογαριασμούς.
Θα κλείσω εγώ, εσείς φύγετε.
Εντάξει. Μην αργήσεις πολύ, έχουμε μεγάλη μέρα αύριο.
Μάλιστα, κυρία.
Θα πάρω τα πράγματά μου.
Έχω να σε δω να χαμογελάς έτσι, κι εγώ δεν ξέρω από πότε.
Μετά το διαζύγιό μου, συγκεντρώθηκα στη Μέγκαν και στο μαγαζί.
Δεν ήθελα άλλη μια αποτυχημένη σχέση.
Ίσως δεν απέτυχες εσύ, ίσως ο γάμος σε απογοήτευσε.
Ίσως.
Χαίρομαι για σένα.
Όλοι αξίζουν μια δεύτερη ευκαιρία. Ειδικά στο θέμα της αγάπης.
Τζέικ; Τι ώρα είναι εκεί;
Και τι τρως;
Ήθελα νυχτερινό σνακ. Κοντεύει μία η ώρα, και δεν νυστάζω.
Τοστ με φασόλια.
Αμάν με τα φασόλια.
-Είστε έτοιμοι για το φεστιβάλ αύριο; -Ναι, όλα έτοιμα.
Ο Μπρουκς θα με βοηθήσει να στήσω το περίπτερο.
Το ανέφερε όταν του μίλησα.
Του μίλησες;
Μη φοβάσαι, θα απορρίψει την επιχειρηματική πρόταση της Έριν.
Στάσου. Ποια επιχειρηματική πρόταση;
Νόμιζα ότι σου το είπε.
Προφανώς όχι.
Θα με ενημερώσεις;
Τζέικ;
Περιμένω.
Ορίστε. Καλά να περάσετε.
Δίψασα λιγάκι. Θέλεις ζεστό μηλίτη;
-Πολύ ευχαρίστως. -Εντάξει.
Θα γυρίσω αμέσως.
-Γεια. -Γεια!
Ορίστε.
-Τι έχει η Κέρι; -Τι εννοείς;
Είναι καλά;
Θα είναι απλώς αγχωμένη. Είναι η πιο σπουδαία μέρα του χρόνου.
Σωστά. Πού πήγε;
Να μας πάρει ζεστό μηλίτη.
Να σου φέρω;
Όχι. Μου φτάνει ένας.
Εντάξει.
Γεια.
-Δύο μηλίτες, παρακαλώ. -Γεια!
Γεια.
Πολλή δουλειά;
Ναι, πάρα πολλή.
Είσαι καλά; Όχι θυμωμένη;
Όχι, απλώς πρέπει να γυρίσω. Να μιλήσουμε μετά; Τέλεια.
Γεια σου.
Γεια σου, Έριν. Γεια.
Πέρασα καλά τις προάλλες.
-Ωραία περνάς με παλιούς φίλους. -Ναι.
Όχι ότι είσαι παλιά.
-Δεν εννοούσα αυτό. -Ξέρω τι εννοείς.
Μοιάζει κλισέ, αλλά είναι αλήθεια.
Ξέρεις τι λένε. "Ο παλιός είναι αλλιώς".
Σίγουρα, ναι.
Εντάξει.
Λοιπόν, δεν θέλω να σε πιέσω, αλλά πρέπει να ξέρω.
Ορίστε.
Τι τρέχει με εσάς τους δύο;
Τίποτα. Τι εννοείς;
Χθες ήταν πυροτεχνήματα. Σήμερα, η εποχή των παγετώνων.
Γεια σου, Αϊλίν, πώς είσαι; Έχω την παραγγελία σου.
Νιώθω φανταστικά και απολαμβάνω αυτό το υπέροχο φεστιβάλ.
-Εσύ πώς είσαι; -Υπέροχα.
Το φεστιβάλ είναι η καλύτερη εποχή του χρόνου.
Είσαι εντάξει;
Ήταν ένας ταραχώδης μήνας, και τα πράγματα πάλι δεν είναι σίγουρα.
Τίποτα δεν είναι,
αλλά πιστεύω ότι αυτό που είναι γραφτό πάντα θα βρει τον τρόπο.
Ο πελάτης ενδιαφέρεται να σε γνωρίσει.
Και, μεταξύ μας, είσαι το απόλυτο φαβορί για τη θέση του διευθυντή.
Θα ήταν τεράστια ανέλιξη.
Αλλά πρέπει να ξέρω.
Δεν φαντάζεσαι πόσο το εκτιμώ αυτό.
Αλλά, παρόλο που ίσως το μετανιώσω στο μέλλον,
θα αρνηθώ την ευκαιρία.
Έχω δεσμευτεί στο μαγαζάκι.
Καταλαβαίνω.
Ξέρεις πού να με βρεις αν αλλάξεις γνώμη.
Συγγνώμη, έχω κάτι στον λαιμό μου.
Ένα λεπτό, έχω την παραγγελία.
Μέγκαν!
-Έκπληξη! -Θεούλη μου!
-Μα είσαι στην Ευρώπη. Τι κάνεις εδώ; -Πήρα το μέιλ και σου κάνω έκπληξη.
-Ο θείος έβγαλε εισιτήριο. -Πολύ ευγενικό.
-Φεύγω τη Δευτέρα, αλλά… -Δεν πειράζει, χαίρομαι που ήρθες.
Μέγκαν, ο Μπρουκς, ο συνέταιρός μου. Μπρουκς, η κόρη μου Μέγκαν.
-Έχω ακούσει πολλά για σένα. -Ναι, το ίδιο κι εγώ.
Μου έλειψε αυτό.
Είχα χρόνια να έρθω στο φεστιβάλ.
Αυτό είναι το καλό με τις παραδόσεις. Μπορείς πάντα να γυρίσεις σ' αυτές.
Αλλά ανησυχώ για σένα,
ειδικά με τον θείο Τζέικ, την Οφίλια κι εμένα τόσο μακριά.
Θα είμαι μια χαρά, θα τα καταφέρω.
Δεν μου λες πάντα ότι η επικοινωνία είναι το πιο σημαντικό
σε κάθε σχέση;
Ναι. Τα πράγματα είναι λίγο πιο περίπλοκα με τον καλό παλιό Μπρουκς.
Μόνο αν το επιτρέψεις εσύ.
-Πότε έγινες τόσο έξυπνη; -Το πήρα από τη μαμά μου.
Βλέπω φίλους που θέλω να χαιρετήσω.
Εντάξει. Να ο λαχνός μας. Πες μου αν κερδίσουμε.
-Εντάξει. -Σ' αγαπάω.
Κι εγώ.
Γεια. Ελπίζω να μη σας διέκοψα.
Όχι, ήθελε να χαιρετήσει κάποιους φίλους.
Λένε ότι είναι παράδοση εδώ στο φεστιβάλ να χορεύουν οι συνέταιροι.
Θες να χορέψουμε;
Αν δεν μου πεις ποιο είναι το πρόβλημα, δεν ξέρω πώς να το λύσω.
Έχουν έρθει τα πάνω κάτω στη ζωή μου.
Οπότε, αν εσύ και η όμορφη κυνηγός ταλέντων
σκοπεύετε να με αφήσετε στον άσο, θέλω να το ξέρω.
-Το 'ξερα. -Περίμενε.
Θα σου εξηγήσω.
Ρώτησες γιατί εξαγόρασα τον Τζέικ,
και δεν σου είπα τα πάντα.
Στη Νέα Υόρκη, αρραβωνιάστηκα.
Η σχέση δεν ήταν τέλεια, αλλά ήμουν αφοσιωμένος,
μέχρι που ανακάλυψα ότι η γυναίκα αυτή
δεν ήταν καθόλου αυτή που έλεγε.
Ήταν απλώς…
Ήταν τελείως εξευτελιστικό
να μάθω ότι αυτή που εμπιστεύτηκα πιο πολύ
με πρόδωσε με πολλούς τρόπους.
Μετά, οι επιπτώσεις στα επαγγελματικά και στα προσωπικά ήταν…
Μπρουκς, λυπάμαι, δεν είχα ιδέα.
Γι' αυτό άφησες τη Ν. Υόρκη.
Άρχισα να επανεξετάζω τη ζωή μου,
τις επιλογές καριέρας μου, τα πάντα.
Και αποφάσισα ότι ήθελα να διακόψω τελείως από αυτόν τον κόσμο.
Ακριβώς τότε με πήρε ο αδερφός σου.
Και η επιχειρηματική ευκαιρία με την Έριν;
Είπα όχι.
Δεν θέλω να επιστρέψω εκεί.
Σίγουρα αυτό θέλεις;
Ναι.
Αυτό το κεφάλαιο της ζωής μου έκλεισε.
Τελείωσε.
Και χαίρομαι πολύ που θα γράψω αυτό το νέο κεφάλαιο μαζί σου.
ΚΑΛΩΣ ΗΡΘΑΤΕ ΣΤΟ ΧΕΙΜΕΡΙΝΟ ΦΕΣΤΙΒΑΛ
Ευχαριστώ.
Γεια σου, Άνταμ.
Δεν σε είδα νωρίτερα. Θα βρω την παραγγελία σου.
Ξέφυγα τελικά από το εστιατόριο.
Όχι, είναι για σένα.
Όπως κι αυτά.
Είναι πανέμορφα.
Τα αγαπημένα μου, πώς το ήξερες;
Θα φάμε μαζί κάποιο βράδυ;
-Θα ήταν ωραίο να μαγειρέψει άλλος. -Θα το ήθελα πολύ.
Λοιπόν, πρέπει να γυρίσω στο εστιατόριο.
Δεν παραπονιέμαι που έχω δουλειά…
Καταλαβαίνω.
Ευχαριστώ και πάλι.
Παρακαλώ.
Γεια. Συγγνώμη.
Πρέπει να γυρίσουμε στο περίπτερο.
Βεβαίως.
Πώς πάει;
Ωραία, καλύτερα από ποτέ.
-Σκεφτήκαμε να κάνεις διάλειμμα. -Ευχαριστώ.
Έχουμε φατζ με φυστικοβούτυρο; Τελείωσε.
Ναι, έφτιαξα, αλλά είναι στο μαγαζί.
-Πάω εγώ. Επιστρέφω. -Ευχαριστούμε.
Εσείς οι δύο ήσασταν πολύ άνετοι στην πίστα.
Είναι παράδοση του φεστιβάλ.
Οι συνέταιροι πρέπει να χορέψουν τουλάχιστον έναν χορό.
Ωραία λουλούδια, πώς βρέθηκαν εδώ;
Δώσε αυτά στη γιαγιά σου, είναι τα αγαπημένα της.
-Κέρι. -Τιμ.
-Έχεις ένα λεπτό; -Ναι.
Ήθελα να σε πάρω.
Έψαξα, και τα χαρτιά είναι υπογεγραμμένα, απλώς αρχειοθετήθηκαν αλλού.
Οπότε, το δάνειό σου εγκρίθηκε.
Συγχαρητήρια.
Τώρα μπορείς να εξαγοράσεις τον αντιπαθητικό, εγωιστή συνέταιρό σου.
Είσαι ελεύθερη.
Συγχαρητήρια.
Φέρθηκα παρορμητικά, επειδή στενοχωρήθηκα για κάτι.
Λυπάμαι, Τιμ, δεν θα χρειαστώ το δάνειο.
Με τον νέο συνεργάτη μου τα πάμε εξαιρετικά πλέον.
-Συγγνώμη για την αναστάτωση. -Μην ανησυχείς.
Χαίρομαι.
Έλα να σε κεράσουμε φατζ με φιστικοβούτυρο.
Δέχομαι ευχαρίστως.
Έριν, είμαι ο Μπρουκς. Άλλαξα γνώμη.
Αναρωτιέμαι αν μπορείς να κανονίσεις τη συνέντευξη.
Πάρε με να μου πεις. Ευχαριστώ.
Μαμά, κέρδισες!
Τι; Ποτέ δεν έχω κερδίσει κάτι.
Τώρα κέρδισες.
Άνοιξέ το.
Πλάκα μου κάνεις;
Σοβαρά;
Ήταν γραφτό.
Κάποιοι φίλοι θα μαζευτούν στης Ίζι.
-Σε πειράζει… -Να περάσεις καλά.
-Σ' αγαπώ. -Ευχαριστώ. Κι εγώ.
-Τα λέμε, Αλεξάντρα. -Τα λέμε, γλυκιά μου.
Είπε ο Μπρουκς πότε θα γυρίσει;
Είπε ότι είχε να κάνει τηλεφωνήματα.
ΚΑΝΕΝΑ ΝΕΟ ΜΗΝΥΜΑ
ΤΟ ΦΕΣΤΙΒΑΛ ΤΕΛΕΙΩΝΕΙ. ΑΠΟΜΕΝΕΙ ΜΙΑ ΩΡΑ.
-Γεια. Σου έφερα καφέ. -Ευχαριστώ.
Είδες τον Μπρουκς;
Τον έψαξα μετά το φεστιβάλ χθες,
και δεν μου απαντά. Δεν το συνηθίζει.
Έχω να τον δω από τότε που έφερε το φατζ.
Ξέρεις κάτι;
Αρχίζω να ανησυχώ.
ΟΛΑ ΚΑΛΑ;
ΘΑ ΕΡΘΕΙΣ ΣΤΗ ΔΟΥΛΕΙΑ; ΠΕΣ ΜΟΥ!
Ίσως έχασε το κινητό του.
Ναι, ίσως. Ελπίζω να είναι καλά.
Πάλι δεν απαντάει.
ΕΧΕΤΕ ΕΝΑ ΜΗΝΥΜΑ
Τι συμβαίνει και διακόπτεις το μπίνγκο;
Κέρδιζα.
Θυμάσαι την προσφορά που σου είπα;
-Αυτή που δεν μπορείς να απορρίψεις; -Ναι, αυτή.
Και τα κεντρικά είναι στην Καλιφόρνια, οπότε ετοίμασε τη σανίδα του σερφ.
Νόμιζα ότι όλα πήγαιναν καλά.
Φαινόταν ότι τα βρήκες με την Κέρι.
Πέφτω έξω;
Όχι. Έτσι ήταν.
Δεν θες πια τη χρυσή πολιτεία;
Μου αρέσει και η πολιτεία με τις καστανιές.
Τι έγινε;
Δεν ξέρω, μπαμπά.
Πάλι έκανα λάθος.
Τέλος πάντων, άκου. Αν θες να μείνεις εδώ,
θα δουλέψω στο γραφείο του Σινσινάτι.
Θα τα φροντίσω όλα. Ό,τι θέλεις εσύ.
Πάω όπου πας εσύ.
Είχα μια υπέροχη ζωή.
Η ευτυχία σου. Αυτό μετράει για μένα.
Ωραία, ευχαριστώ.
Σ' αγαπώ.
Δεν φαίνεσαι πολύ χαρούμενος.
Βασικά, φαίνεσαι τελείως χάλια.
-Θες να το συζητήσουμε; -Όχι, δεν νομίζω.
Πρέπει να θυμάσαι ότι η Κέρι δεν είναι η Σιέρα.
Πάω στο Σινσινάτι να υπογράψω. Θα γυρίσω σε λίγες ώρες.
Ειδοποίησέ με, θα είμαι έτοιμος.
-Τζέικ, γεια. -Λοιπόν, πώς ήταν το φεστιβάλ;
Σχεδόν διπλασιάσαμε τα περσινά κέρδη.
Σου είπα ότι ο Μπρουκς είναι διάνοια.
Και πώς πάνε τα πράγματα μαζί του;
Ωραία, υπέροχα. Τα ξεκαθαρίσαμε, και όλα είναι τέλεια.
Είχα ένα προαίσθημα ότι θα τα βρίσκατε.
Ναι. Αλλά δεν ξέρω πού είναι τώρα.
Πήρε ο Μπρουκς;
Όχι. Πρώτη φορά καθυστερεί τόσο.
Εντάξει, αυτό είναι.
Κάτι δεν πάει καλά.
Πού πας;
Θα σου πω πού πάω.
Θα δραπετεύσω από το οχυρό μου
και θα βρω απαντήσεις, όποιες κι αν είναι.
-Εκεί πάω. -Ναι, κορίτσι μου.
Πάπα Τζόελ.
Κέρι, τι ωραία έκπληξη! Τι σε φέρνει εδώ;
Όλοι θα χρειαστούν διάλειμμα από τα γλυκά.
-Είναι εδώ ο Μπρουκς; -Όχι, λυπάμαι.
Έχεις ένα λεπτό;
Για σένα; Σίγουρα, κάθισε.
Ευχαριστώ.
Θα μου λείψουν οι χιονισμένες μέρες.
Μην ανησυχείς,
έχεις ακόμα μερικούς μήνες χιονιού.
Όχι εκεί που πάω.
Μετακομίζεις;
Ναι, δεν σου είπε τίποτα ο Μπρουκς;
Όχι, δεν μου είπε.
Κοίτα, δεν νομίζω ότι είναι η θέση μου να…
Πήγε στο Σινσινάτι σε συνάντηση.
Κι αν πάνε όλα καλά, θα μετακομίσουμε στην Καλιφόρνια.
Κι από ό,τι φαίνεται, πολύ σύντομα.
Δεν καταλαβαίνω.
Κοίτα, δεν ξέρω τι συνέβη μεταξύ σας.
Αλλά υπάρχει κάτι που ξέρω. Όταν φτάσεις στην ηλικία μου,
δεν θα μετανιώνεις για ό,τι έκανες για την αγάπη.
Μόνο για ό,τι δεν έκανες.
-Ξέρεις πότε θα γυρίσει; -Αργά το απόγευμα.
Ευχαριστώ.
Και
μην του πεις ότι μιλήσαμε.
Δεν θα του το πω.
Κέρι.
Θέλω να ξέρεις…
ότι σε υποστηρίζω.
Κι εγώ.
Το μόνο που λείπει είναι η υπογραφή σου.
Αν δεν σ' αρέσει η Καλιφόρνια, μπορείς να έρθεις στο Σινσινάτι.
Όχι. Ο μπαμπάς τρελαίνεται για τον ήλιο και το κύμα.
Τον καταλαβαίνω.
-Είσαι τυχερός που τον έχεις. -Ναι.
Δούλεψα σκληρά όλη μου τη ζωή. Θυσίασα σχεδόν τα πάντα για να πετύχω.
Νομίζω ότι μοιάζουμε πολύ.
Αυτά είναι από πελάτη. Πάρε ένα.
Ευχαριστώ.
Τι να το κάνω αυτό; Να το χαρίσω;
Αρχίζει να μου αρέσει.
Συγγνώμη.
Μέρφι Γλυκά και Δώρα.
Γεια.
Πώς με βρήκες;
Ο Πάπα Τζόελ.
Ναι, έπρεπε να το μαντέψω.
-Μπορούμε να μιλήσουμε; -Δεν νομίζω.
Λυπάμαι που δεν πήγε καλά, αλλά
θα υπογράψω ό,τι χαρτιά έχεις.
Μπρουκς, για ποιο πράγμα μιλάς;
Μιλάω για τα έγγραφα του δανείου.
Δυστυχώς για σένα, σας άκουσα με τον διευθυντή της τράπεζας.
Οπότε, μην ανησυχείς. Δεν θα σου προκαλέσω προβλήματα.
Αυτό πιστεύεις;
Ότι θα σου έλεγα να μη μ' αφήσεις
και θα πήγαινα κρυφά να πάρω δάνειο για να σε εξαγοράσω;
Του είπα ότι δεν θέλω το δάνειο.
Του είπα να το ακυρώσει.
Ναι, στην αρχή το ήθελα, αλλά…
αυτό ήταν πριν σε γνωρίσω.
Είχα το συμβόλαιο στα χέρια μου.
Και δεν μπορούσα να υπογράψω.
-Δεν το υπέγραψες; -Όχι.
Γιατί;
Επειδή αυτή η ανησυχία
που με οδηγούσε σε όλη μου τη ζωή από μέρος σε μέρος…
δεν υπάρχει πια.
Χάθηκε.
Χάρη σ' εσένα.
Μάλλον αλλάζω.
Κοίτα, "Η ζωή ανήκει στους ζωντανούς, αλλά
ας είναι προετοιμασμένοι για αλλαγές".
Αυτό είναι από την επετηρίδα;
Κι εσύ; Γιατί…
Γιατί δεν πήρες το δάνειο;
Γιατί άλλαξες γνώμη;
Γιατί μπορεί
να σ' έχω ερωτευτεί.
Μπορεί;
Σ' έχω ερωτευτεί.
Και είναι υπέροχο και τρομακτικό, γιατί ξέρεις πώς νιώθω για την αλλαγή.
Αλλά έπρεπε να σε βρω και να σ' το πω,
κι αν δεν νιώθεις το ίδιο…
ΜΕΡΦΙ & ΜΑΚΛΙΝΤ ΓΛΥΚΑ
-Μ' αρέσει. -Κι εμένα.
Σου έχω κάτι.
-Τι; -Είναι έκπληξη.
-Εισιτήρια για Βέλγιο; -Ναι.
Θα πάμε στο χωριό όπου έμαθαν οι πρόγονοί σου
να φτιάχνουν γλυκά.
Και θα δούμε τον Τζέικ και την Οφίλια και τη Μέγκαν.
Σ' αγαπώ, Μπρουκς ΜακΛιντ.
Κι εγώ σ' αγαπώ, φασόλι.
Υπότιτλοι *OFFiCiAL *exclusive!